
DUES  PARAULES 

L'èxit  d'aquesta  obra,  és  clarament  mani- 
festat, en  decidir  a  l'editor  a  fer-ne  una  sego- 
na edició  just  al  mig  any  d'haver-la  publicat. 

El  teatre  a  Catalunya  és  una  cosa  encara 
bon  xic  anormal:  és  a  dir,  no  està  soluciona- 
da del  tot  la  seva  marxa  conseeüent.  I  més 
que  per  res,  per  l'inexplicable  abandó  de  les 
noves  promocions  literàries  de  Catalunya  a 
les  taules  escèniques. 

Pel  teatre  de  Catalunya  passa  Guimerà, 
Iglesias,  Russinyol,  Pous  i  Pagès  i  Soldevila, 
però  encara  passa  també  «tot»  Pitarra. 

Es  amb  aquesta  gran  pietat  que  portem  a 
la  nostra  escena,  que  fullegem  totes  les  íenta- 
íives  dels  joves  autors  cap  al  teatre,  i  rares 
vegades,  ai,  lasl  podem  afirmar  la  nostra 
adhesió. 

«El  vestit  nou  de  l'Emperador»  del  meu 
car  amic  Francesc  Rossetti  és  una  prova  que 
dóna  l'autor  a  l'escena:  aquesta  vegada  per 
teatre  d'infants.  I  bé:  nosaltres  sincerament 
l'hem  acullida  com  una  lleial  aportació  a  les 
noves  possibilitats  que  permet  aquest  teatre 
que  no  més  ha  cultivat  un  sol  nom  a  Catalunya. 

Serà  o  no  serà  una  obra  impecable  o  defi- 
nitiva. Però  de  moment  és  això.  Qui,  doncs, 
pot  regatejar-li  l'èxit? 

Si  aquesta  temptativa  encoratjadora  de 
Francesc  Rossetti,  produís  noves  aportacions, 
ja  hauria  complert  abastament,  el  seu  fet.  Això 
per  sobre  del  valor  que  pot  tenir  aquesta  obreta 
que  no  som  nosaltres  els  primers  que  l'hem 
d'hipotecar  sota  un  seguit  de  frases  i  etique- 
tes més  o  menys  justes. 

JULIÀ  GUAL 


Mataró,  Setembre  de  1927. 


Biblioteca  uILTJRO" 

llllllllllllllllillllli 

-MAT  J±  IEL  Ó   


Francesc  Rossetti 


II «III  nOII «[  L'EMPERHDOR 


COMEDIETA  INFANTIL  EN  UN 
ACTE,  BASADA  SOBRE  UN  DELS 
BELLS  CONTES  D'ANDERSEN 


Arts  Gràfiques 
Santa  Coloma  de  F arnés 
Telèfon  538 


EL  VESTIT  NOU  DE  L'EMPERADOR 


Aquesta  obreta  fou  premiada 
en  els  Jocs  Florals  de  Mallorca, 
celebrats  a  Sóller  l'any  1924, 
clasiflcada  com  el  millor  conte 
per  infants. 


\Jh,  com  m'és  plaent  el  poguer-vos  dir  amb  la  facilitar 
que  he  aconseguit  fer-me  Iliscadís  en  el  sumptuós 
palau  d'un  monarca  com  aquest,  tant  de  conte  llegendari,  en 
el  qual,  segons  sembla,  sols  hi  logren  entrada  els  prínceps 
nobilíssims  d'altres  reines,  els  il'lustrzs  varons  de  terres  II un- 
yedanes  i  els  sastres  nous,  sortits  de  l' Acadèmia. 

Mireu:  Aquesta  és  l'antecambra  de  la  gran  Sala  d'abillaígc 
de  Sa  Magestat.  No  cal  que  us  parli  de  la  seva  magnificència, 
tantsevaL  Millor  potser  encara,  la  vostra  pensa  sabrà  imagi- 
nar-la d'una  manera  més  meravellosa  i  amb  més  devassall 
d'or  i  sederia.  Jo  sols  vull  decantar  el  fuixuc  tapiç  d'entrar, 
perquè  amb  una  agradable  complaença,  pogueu  des  de  la  por- 
ta fer  esment  del  que  ací  passa... 


PERSONATGES 


L'EMPERADOR 
CÀRASAVIA 
CANTIPLORA 
GRAN  XAMBELANT 
NABUC 

BARÓ  DE  LA  SISTELLA 

PANCRAS 

TOKU-MIKO 

KA-GAIA-OKA 

DOCTOR  XERRADISSA 

GUIDO  N 

FLOR1MEL 

BONDIA 


Plé  de  calmosa  bonhomia 
Conseller  cara-tivat 
Conseller  panxa-content 
Cortesà  que  la  sap  llarga 
Imperial  guarda-robes 
Com  molís,  per  casualitat 
El  sastre  de  «L'estisora  d'or» 
Teixidor  xinès  jove 
Teixidor  xinès  vell 
Intèrpret  trapacer 
Ei  patge  «fil  de  lluna» 
El  patge  «botó  blau» 
El  patge  «pany  i  clau» 


NOBLES,  GUÀRDIES,  CORTESANS  I  POBLE 


GUIDO,  el  patge  maliciós,  donat  sols  a  per- 
verses murriades,  surt  per  davant  de  la 
cortina  i  assentant-se  desimbolt, graciosa- 
ment damunt  la  conxa  de  l'apuntador,  a 
guisa  de  mal  avesat  xerraire,  es  dirigeix 
i  l'auditori  i  li  parla  així  mateix: 


Va  de  conte  senyors;  un  modest  conte 

que  us  ha  de  plaure  bellament  per  força, 

no  perquè  sia  ric  de  meravelles, 

ni  colorit  d'heròiques  fantasies, 

ni  tingui  un  llenguatge  allò  que  sóni 

a  só  de  picarols  en  jorn  de  festa; 

sinó  perquè  s'escau,  que  el  conte  passa 

en  un  pais,  reialme  imaginari, 

el  més  bonic  del  món.  Qualsevol  home 

vivint  a  aquella  terra  pensaria 

que  viu  un  segle  d'or...  Quina  alegria, 

i  quin  viure  de  pau  i  d'avinença! 

Tot  és  senzill  i  un  hom  si  ben  confia 

ben  desseguida  en  ell;  car  heu  d'entendre 

que  en  els  reines  dels  contes,  la  malícia 

no  te  la  malvolença  perfidiosa 

que  té  en  aquestes  terres  corrompudes 

per  Pegoïsme  i  vanitat  dels  homes... 

Deixeu  allà  les  portes  ben  obertes, 

que  si  un  pillastre  va  per  fer-hi  saca 

i  es  troba  Tinfantó  que  rebequeja 

desvetllat  al  bressol,  veureu  que  el  bressa 

cantant-li  la  non-non,  perquè  s'adormk^ 

tot  mig  rient  i  pernejant  alegre. 

I  després  no  penseu  que  se  us  endugui 


el  bó  i  millor  de  vostra  caleixera. 

S'en  durà  el  més  justet,  el  necessari, 

perquè  en  ser  l'endemà,  sia  la  dona 

més  diligent  i  cuidi  la  mainada, 

i  no  provoqui  aixis  a  porta  oberta 

les  ganes  d'apropiar-se  de  les  coses 

que  lluca  a  dins,  el  desvagat  que  passa... 

De  cosetes  així,  podria  diu-se'n, 
i  us  podria  narrar  tantes  contalles 
i  costums  tan  boniques  i  xiroies 
d'aquest  reialme  clar,  fet  poesia, 
que  us  voldria  tenir  ací  mitja  hora 
cofois  i  embadalits  tots  escoltant-me, 
com  si  us  parlés  d'un  bell  país  d'ensomni, 
on  els  núvols  son  d'or,  i  on  les  muntanyes 
estatgen  faunes  vells,  pastors  i  fades, 
i  on  els  palaus  dels  grans  magnants  i  nobles, 
semblen  de  blancs,  igual  que  si  els  haguessin 
extret  del  fons  d'un  mar  d'aigües  rosades... 
Més  no  vull  amb  la  meva  xerrameca 
entretenir-vos  més.  L'hora  oportuna 
arribat  ja  de  començar  el  conte... 
Pareu-hi  ment,  que  jo  perquè  us  delecti 
i  us  proporcioni  grata  complaença, 
m'en  vaig  a  dins,  i  fent  el  jogarrina, 
perquè  vejeu  ço  que  en  el  conte  passa, 
galantment  alçaré  l'ampla  cortina. 


llllllllllllllllllllllllllllllllillllllllw 


.A-cte  únic 


ESCENA  PRIMERA 

Nabuc  i  el  Gran  Xambelant 

XÀMBELANT 

Descontents  en  el  reine?  No  ho  vull  creure. 

Us  han  mal  informat.  Rebels?  I  ara! 

Aquí  no  n'hi  ha  hagut  mai  de  gent  demòcrata 

capaç  per  res  del  mon  de  propassar-se. 

Es  bona  gent,  la  gent  d'aquesta  terra, 

que  viu  joiosa,  alegre  i  confiada, 

i  gens  donada  al  mal,  ni  a  la  rancúnia 

perquè  vingui  de  cop  a  rebalar-se 

contra  l'Emperador  que  no  te  altra 

defecte,  que  la  dèria  d'abillar-se 

i  cobrir  son  posat  de  bonhomia 

sempre  de  nous  vestits  i  noves  gales. 

I  amb  això  ja  veieu  que  be  el  secunden 

no  els  nobles  solament,  ans  també  els  patges 

i  els  mercaders  i  els  jutges  i  els  notaris 

i  fins  el  poble  en  pes  i  la  mainada.., 

NABUC 

Es  la  vostra  opinió;  jo  us  la  be  admeto, 

més  heu  de  confessar  que  en  fa  un  gra  massa. 

XAMBELANT 

Es  una  dèria,  és  clar,  que  ja  és  mania, 
això  de  tants  vestits  i  tants  de  sastres, 

i  els  comptes  pugen  molt  i  moltes  voltes 
les  arques  de  l'Estat  n'estan  ben  magres. 
Però  que  hi  voleu  fer...  Sabeu  cap  reine 
que  el  seu  Emperador  no  tingui  tares? 
Qui  no  les  ha  donat  per  la  cacera, 
se  les  don  per  ballar;  qui  pel  teatre, 
qui  per  estar  malalt  i  engorronir-se, 
i  qui  ademés,  mireu  si  no  és  desgràcia, 
les  don  per  governar  i  fer  nosa 
als  Consells  del  Govern  i  a  l'Alta  Cambra, 
decratant  disbarats,  volguent  fè  esmenes, 
tatxant  preàmbuls  llargs  d'una  plomada, 
actuant  de  sapient,  i  sent  més  tonto 
que  una  mula  criada  a  la  muntanya... 
Mal  per  mal,  tantseval,  qué  s'entretingui 
discutint  com  un  rei...  amb  els  seus  sastres. 

NABUC 

Serà  el  que  vos  dieu;  més  cal  que  us  diga 
Gran  Xambelant,  i  ho  sé  de  bona  banda, 
que  això  es  va  posant  greu,  més  cada  dia. 

(Amb  cert  misteri  i  abaixant  la  veu) 
Ahi  a  la  nit,  van  reunir-se  els  sastres 
per  declarar  la  vaga  a  n'ei  reialme 
si  el  gran  Emperador  no  firma  i  lacra 
el  decret  d'expulsió  dels  dos  xinesos, 
abans  del  tercer  jorn  de  la  setmana. 

XAMBELANT 

Folls  s'han  d'haver  tornat  si  aquesta  es  pensen. 

A  n'el  Emperador  venir-li  amb  vagues! 

No  saben  aquests  mestres  de  l'agulla, 

que  tot  el  que  és  a  bones  un  calçasses, 

és  tossut  i  furiós  quant  se  li  puja 

la  mosca  al  nas,  o  li  fan  mal  les  galtes! 

NABUC 

A  ben  segur  que  ho  saben,  però  saben 
ademés  que  trepitjen  un  reialme 


únic  al  mon,  que  alhora  necessita 
vint  mil  sastres  i  picu  que  treballen 
seguidament  donant-se  molt  de  pistó, 
sens  conèixer  el  temps  de  la  vagància. 
L'emigrant  sastrinyol  que  no  te  feina, 
ja  se  sap,  cap  aquí,  i  a  plantar  casa, 
seguríssim  que  res  te  que  mancar-li, 
que  tots  hi  fan  forrolla  i  bona  plata. 

XAMBELANT 

I  aixi  si  be  ho  mireu,  més  n'hi  haguéssin, 
que  bona  falta  en  fan;  que  miserable 
es  considera  l'home  que  no  estrena 
al  menys  disset  vestits  per  temporada! 

NABUC 

Jo  crec  que  aquest  abús,  durà  una  crisi 

si  el  Govern  no  ho  preveu  i  no  es  prepara, 

decretant  un  edicte  severíssim 

que  taxi  els  vestits  nous  que  han  d'estrenar-se 

durant  tot  l'any,  sense  deixar-se  un  dia, 

comptant  just  i  cabal  de  Pasqua  a  Pasqua... 

Bé  que  Sa  Magestat  surti  a  cada  hora 

abillant  un  vestit,  i  fins  es  passa 

que  els  cortesans  n'estrenin  tres  al  dia, 

i  fins  quatre  els  diumenges  per  mudar-se, 

però  entre  això  i  que  vinguin  els  lacais, 

i  ara  un  vestit  vermell  i  ara  un  de  pansa, 

i  ara  un  d'ala  daurat,  i  així  fè  el  ximple 

a  cada  cinc  minuts,  te  d'acabar-se! 

XAMBELANT 

Què  hi  voleu  fer  amic,  és  cosa  vella; 
l'humanitat  és  dada  a  disfressar-se. 
L'Emperador  ens  va  portar  la  moda 
i  els  vassalls  no  hem  fet  més  que  secundar-la. 

NABUC 

El  conflicte  vindrà,  si  aquesta  tela 
que  els  xinesos  teixeixen  pel  Monarca, 


és  tan  meravellosa  com  se  conta, 

i  és  certa  sa  virtut  extraordinària, 

de  que  sia  visible  sols  pels  savis 

i  els  babaus  s'ens  hi  quedin  a  les  capses. 

Perquè  dic  jo:  si  ara  anant  depressa 

per  teixir  una  pessa  mostrejada, 

han  estat  dotze  dies  i  tres  hores 

treballant  nit  i  dia  rellevant-se, 

com  podran  dar  l'abast  a  tot  un  reine 

si  tots  volen  vestir  d'aquesta  marca? 

XAMBELANT 

No  ho  sé  pas;  però  en  fi,  vingui  el  que  vingui 

i  Déu  hi  faci  més  que  no  nosaltres. 

(Se  senten  aplaudiments  dins  de  la  cam- 
bra de  l'Emperador) 

NABUC 

Oiu?  Aplaudiments  i  ballmanetes... 
Sa  Magestat  estrena  altra  vegada! 

(Com  obeint  a  una  costum  establerta,  és 
posen  un  enfront  de  Talíre  i  es  fan  una 
gran  reverència  amb  els  braços  estirats) 

ESCENA  II 
Entra  Pancras 

PÀNCRAS 

Senyors,  l'Emperador  us  assabenta 
que  un  vestit  nou  cobreix  la  seva  gràcia, 
i  us  fa  Thonor  que  abans  d'eixir  a  fora 
passeu  per  admirar-lo  dins  sa  cambra. 

XAMBELANT 

Molt  bé  senyor  Pancras,  i  us  felicito 
per  endavant,  segur  de  vostra  traça... 

NABUC 

(Anem  Gran  Xambelant,  que  a  última  hora 
aquests  sastres  creuran  de  que  ja  manen 
més  que  un  guardià  imperial,  i  si  gosessin, 

l'ase  en  fum  si  s'hi  pensaven  gaire 
en  manar-nos  també  que  els  ajudéssim 
a  respallar  velluts  o  a  treure  embastes.) 

(Entren  a  la  cambra  de  l'Emperador.  En 
Pancras  es  queda  sol,  confós  com  afon- 
tat,  amb  un  visible  abatiment  que  l'acla- 
para) 

ESCENA  III 
Pancras  sol 

Un  rebut  perquè  passi  per  la  caixa...  Tantmateix  això  és 
com  dir-me:  «Pancras,  torneu-se'n  a  casa  vostra,  que  ací  hi 
esteu  de  sobra».  I  tant  com  hi  estic  de  sobra,  que  si  la  tela 
dels  xinesos  és  com  s'espera  de  meravellosa,  ni  jo  ni  els  meus 
fills,  hi  posarem  mai  més  els  peus  a  aquesta  casa. 

Maleits  xinesos!  amb  aquesta  cara  de  son  que  fan,  i  em- 
pescar-se una  tela  així,  que  altrament  ha  d'ésser  la  ruïna  de 
tots  els  del  gremi...  No  podien  inventar  una  altra  cosa;  per 
exemple  un  paraigua  que  no  mullés  o  unes  sabates  que  no 
tinguessin  la  sola  de  cartró,  sinó  que  havia  de  donar-els-hi 
per  Tindumentària,  la  cosa  més  mudable  de  la  terra. 

Ah!  de  que  m'ha  servit  l'aprenentatge  i  els  esforços  esmer* 
sats  per  arribar  a  ésser  el  primer  sastre  del  reine...  Ara, 
quan  ja  acostumava  a  tenir  pràctica  amb  això  de  vestir  Em- 
peradors. Ara  que  ja  feia  els  vestits  directament,  sense  em- 
bastar-los, prenent  la  mida  de  memòria  i  emprovant-li  sola- 
ment les  mànegues,  perquè  no  hi  pot  sofrir  la  més  petita 
arruga... 

(Dintre  de  la  cambra  de  l'Emperador 
ressonen  novament  aplaudiments) 

Si,  piqueu  de  mans;  aplaudiu  aquesta  última  obra  meva 
que  dintre  d'una  hora  geurà  oblidada  per  sempre  més  en  un 
calaix  de  caleixera,  entre  quatre  boles  de  càmfora,  perquè  rio 
s'arni  i  es  conservi  régia,  mentre  que  a  la  llum  del  dia,  triom- 
farà la  cèlebre  tela  d'aquests  xinesos,  que  el  mal  esperit 
confongui! 

ESCENA  IV 
Entren  Guido  i  Florimel 

GUIDO 

Ja  els  ganfarons  esperen  a  la  porta  del  Temple  i  escolanets 
tenen  els  cirials  encesos  per  venir  cap  ací  en  processó  davant 
del  tàlem,  i  ja  ho  veieu,  l'Emperador  no  té  espera  de  que  aca- 
bin els  xinesos  el  seu  vestit  magnífic  que,  tot  entretenint  l'ho- 
ra de  vestir-lo,  estrena  abans  un  trajo  nou,  d'aquest  sastre 
bunyoler  de  «L'estisora  d'or»...  Ves  què  us  en  sembla? 

PANCRAS 

Em  sembla,  patge  mal  criat,  que  encara  no  he  perdut  el 
favor  de  Sa  Magestat,  per  fer  que  us  tanquin  a  la  Torre  de  les 
Angúnies  i  us  açotin  com  cal  per  mala  llengua. 

FLORIMEL 

(Bona  l'hem  fet). 

GUIDO 

Ah,  vos  sou  aquí?  Doncs  perdoneu...  Jo  us  juro  que  si 
hagués  pogut  pensar  que  podieu  oirme,  no  hauria  pas  dit  cap 
cosa  que  us  pogués  ofendre,  sinó  ben  al  contrari,  us  hauria 
elogiat  fins  que  vos  tot  benèvolament  m'haguéssiu  donat  dos 
copets  a  l'espatlla  amb  tó  d'amigable  simpatia. 

PAXCRAS 

M'admira  tanta  despreocupació!  I  per  què  aquesta  hipo- 
cresia? 

GUIDO 

Perquè  així  hauria  esdevingut  ben  simpàtic  a  vostres  ulls 
i  m'hauria  pogut  riure  abastament  de  la  vostra  candidesa. 

PANCRAS 

Ja  veig  que  sou  per  natural  instint,  desvergonyit  com  tots 
els  patges;  sempre  l'afalac  i  l'inclinació  davant  de  l'amo,  i  al 
darrera,  la  malavolença  perfidiosa. 

GUIDO 

Què  menys  podem  fer  els  dèbils  que  riure'ns  de  les  flaque- 
ses dels  poderosos. 

PANGRAS 

Callar! 

GUIDO 

Doncs  no  ho  fem  prou.  Si  no  vivim  més  que  del  caprici 
dels  que  ens  manen.  Mireu:  jo  em  dic  Guido,  i  perquè  al  meu 
senyor  se  li  va  ocórrer  que  millor  m'escauria  «fil  de  lluna», 
m'he  vist  precissat  a  renunciar  el  nom  que  va  llegar-me  el 
meu  bon  pare. 

FLORIMEL 

Encara  «fil  de  lluna»,  no  us  podeu  pas  queixar,  que  es  du 
el  mot  la  seva  boniquesa!  A  mi,  que  em  diuen  «el  botó  blau», 
un  nom  tan  desestimat,  dient-me  Florimel  que  tan  dolç  sona. 

GUIDO 

Pitjor  el  patge  Bondia,  que  per  tenir-li  designada  la  ante- 
cambra,  li  diuen  «en  pany  i  clau». 

PANCRAS 

Per  això  sou  patges,  per  a  servir,  acatar  i  suportar  les 
humorades  dels  que  us  paguen. 

GUIDO 

I  vosaltres  per  això  sou  sastres,  per... 

PANCRAS 

Per  què? 

guido  (cantant) 
Tothom  canta,  arreu,  arreu, 
la  cançó  que  sentireu: 
«Sastres  pobres,  que  robeu, 
robeu,  que  pobres  sereu!» 

PANCRAS 

Jo  no  soc  pobre,  ni  mai  he  robat  res  a  ningú;  doncs  fins  els 
retalls  torno...  quan  m'els  demanen. 

GUIDO 

Els  retalls,  si;  però  els  diners,  no;  que  si  algú  us  ha  recla- 
mat algún  esguerro,  ja  sabem  el  que  n'ha  tret;  vint-i-cinc  açots 
i  multa.  Suposo  que  ja  sabeu  per  qui  parlo. 

PANCRAS 

No  en  fa  poca  d'estona  queglatiu  per  dir-ho. 

GUIDO 

Si  que  en  fa,  perquè  ho  tinc  aquí,  a  la  gola,  i  mal  sia  per 
descansar-me,  caldrà  amic  que  us  en  enteri. 

PANCRAS 

Si,  dieu-ho,  desfogueu- vos  barrufet,  que  més  mal  fa  el  que 
s'insinua  i  no  es  diu,  que  alló  que  es  conta! 

GUIDO 

Doncs  es  conta,  que  hi  ha  un  ditxo  que  diu:  «Busca  la  sort 
i  vesten  a  la  nona»9  i  això  li  ha  passat  a  don  Pancras. 

Des  de  que  vesteix  al  nostre  Emperador  i  des  de  que  és  va 
fer  posar  unes  lletres  daurades  dalt  del  portal  de  la  botiga  que 
diuen:  «L'estisora  d'or»,  que  la  gent  enlluernada,  hi  ha  anat  a 
raure  com  mosques;  però  tanmateix,  això  no  vol  pas  dir  que 
la  sastreria  sia  millor  que  les  altres;  puix  d'ésser  així,  no  hau- 
ria succeit  que  dies  enrera  hi  anés  un  vell  joier  a  cercar  un 
vestit  d'encarrec  i  es  trobés  amb  la  més  absurda  de  les  extra- 
vagàncies, Ell  prou  tot  cofoi  va  destapar  la  capsa,  però  en  po- 
sar-se la  casaca  pogué  adonar-se  que  la  mànega  esquerra  era 
cosida  al  revés.  Es  clar,  a  l'home  no  li  queia  ni  mica  bé;  li  so- 
brava un  tou  de  roba  al  plega  braç  i  li  mancava  al  colze.  I 
així  s'en  fou  a  reclamar  els  diners  i  a  retornar  la  pessa. 

PANCRAS 

I  els  hi  hauria  tornat  si  hagués  tingut  raó;  però  va  sem- 
blar-me que  aquella  novetat  podia  crear  una  moda  nova,  de  la 
que  hom  podia  esdevenir  famós  i  dur-me  molta  feina;  perquè 
vaig  preguntar-me  a  mi  mateix:  No  fora  una  cosa  ben  elegant 
i  extraordinària  anar  pel  mon  amb  un  braç  al  revés?  De  co- 
mençament, potser  si,  que  seria  una  novetat  un  xic  molesta, 
més  un  cop  acostumats,  si  els  rics  ho  prenguéssin  de  bon  grat, 
tothom  la  trobaria  de  bó  de  bó,  una  moda  ben  encertada. 

FLORIMEL 

No  digueu  aquests  disbarats,  que  seria  ben  ridícula. 

PANCRAS 

Santa  innocència!  Si  fóssiu  entès  en  la  qüestió  no  parlaríeu 
així.  Vosaltres  no  sabeu  que  precisament  perquè  triomfi  una 
moda  és  precís  que  sia  vistosament  ridícula.  Miren,  ara  s'en 
estudia  una  que  serà  d'un  èxit  colossal.  Es  tracta  de  fer  unes 
casaques  tornassolades  en  forma  d'estola  d'escarabat.  Perquè 
caiguin  ben  planeres  sobre  l'esquena,  sera  precís  que  la  gent 
camini  de  quatre  mans  per  terra. 

FLORIMEL 

Vaia  una  bestiesa!  Que  us  penseu  que  la  gent  es  tornen 
ximples. 

PANCRAS 

Bestiesa  dieu?  Us  creieu  que  no  ho  duran?  Ja  ho  veureu,  i 
potser  abans  del  que  us  penseu;  perquè  (i  això  sia  dit  entre 
nosaltres)  cal  sortir  amb  una  cosa  ben  espatarrant,  per  fer  pas- 
sar de  moda  aquesta  tela  caríssima,  que  teixeixen  els  xinesos 
per  a  el  nostre  Emperador. 

GUIDO 

Si  que  ho  serà  de  cara!  No  han  tret  encara  la  pessa  del  ta- 
ler  i  ja  porten  gastades  més  de  set  arrobes  de  pes,  entre  fils 
d'or,  brins  de  plata  i  sedes. 

PANCRAS 

Ja  veieu  doncs,  si  en  serà  de  feixuc  aquest  vestit.  A  Sa  Ma* 
gestat  que  les  costures  li  fan  Hagués,  ja  sabrà  el  que  és  patir. 

GUIDO 

No  pas  gens  que  no  li  pesarà,  ni  les  costures  sabrà  trobar 
palpant-les,  que  per  això  és  tela  meravellosa.  Portant-la,  Sa 
Magestat  li  semblarà  que  porta  un  vestit  fet  de  teixit  d'aranya. 
Això  per  una  banda,  que  la  virtut  principal,  és  que  aquesta 
tela  esdevé  invisible  enfront  de  qualsevol  persona  que  sia  cur- 
ta de  gambals;  i  així,  poc  li  costarà  al  nostre  Emperador  dis- 
tingir la  gent  assenyada,  dels  ximples  i  assegurar-se  de 
quines  persones  son  dignes  del  càrrec  que  ocupen. 

PANCRAS 

Esteu  ben  segurs  que  això  no  son  faules  de  la  vella  fre* 
dulica? 

GUIDO 

No  ho  crec  pas.  Aquesta  gent  de  la  Xina  se  les  pensen  to- 
tes. No  veieu  que  els  hi  ve  tan  be  per  rumiar.  S'assenten  sota 
un  ametller  florit,  es  creuen  de  cames,  tanquen  els  ulls  i  ro- 
ségant-se  la  punta  de  la  cua,  au,  rumia  que  rumiaràs,  fins  que 
els  hi  ve  amb  el  temps,  una  bella  pensada. 

PANCRAS 

Be,  però  no  s'esplica... 

GUIDO 

No  trigareu  pas  gaire  a  convence'us,  puix  tota  la  nit  han 
treballat,  amb  dotze  candeles  enceses,  perquè  l'Emperador 
pugui  lluir  en  la  processó  d'avui,  el  vestit  que  tant  s'espera  i 
mai  acaben  de  teixir. 

FLORIMEL 

Silenci,  que  surt  Sa  Magestat. 

GUIDO 

A  bona  hora, 

ESCENA  V 

Entren  V Emperador,  Cantiplora,  Baró  de  la  Sistella, 
Gran  Xambelant  i  Nabuc 

EMPERADOR 

Jo  li  deia  al  meu  joglar 
'retornant  de  la  cacera; 
Homar,  veniu-me  al  darrera 
i  empesqueu's  un  bell  cantar. 

Empesqueu's  una  cançó 
trèmula  de  poesia, 
que  m'abat  la  melangia 
d'una  profunda  tristó. 

Canteu-la  ben  aviat, 
que  llangueixo  d'enyorança, 
cor-malalt,  sens  l'esperança 
d'un  major  bé  esperançat. 


I  ai,  que  aixís  enyoradís, 
molt  pressento  i  m'en  adono 
que  malgrat  i  tení  un  trono 
jo  no  seré  mai  feliç... 

No  ho  seré,  que  dins  de  mi 
batega  un  cor  de  poeta; 
Cerco  una  ditxa  completa 
i  ella  fuig  sempre  de  mi! 

I  emprendat  de  ma  il·lusió, 
passo  les  nits  una  a  una, 
enamorat  de  la  lluna," 
ull-pres  com  un  infantó. 

I  em  plau  la  dolça  quietud 
dels  llacs  morts  i  del  silenci, 
i  que  tot  allò  que  pensi 
sia  envolt  de  solitud. 

I  és  que  deploro  bellment 
no  tenir  el  que  voldria; 
viure  sols  de  poesia 
com  ma  fantasiosa  ment... 

Fruí  un  amor  somniat... 
l'embriaguesa  que  embaume... 
i  voldria  mon  reialme 
que  fos  un  reine  daurat. 


CANTIPLORA 

Senyor  vos  esteu  malalt; 
vostre  esperit  viu  en  guerra; 
vos  voleu  sempre  molt  alt 
i  heu  de  devallà  a  la  terra. 

Mireu  que  és  un  perjudici 
molt  gros,  viure  somniant; 
i  ai,  del  que  agafa  aquest  vici 
que  sempre  acaba  badant. 


A  vos  no  us  convé  pas  gens 
viure  en  abstracció  seguida, 
que  heu  de  vetllar  per  les  gents 
mal  que  us  en  féssiu  la  vida. 

EMPERADOR 

Teniu  molta  de  raó 
jo  em  dec  al  poble  i  l'estimo, 
i  si  l'amor  li  escatimo 
seré  un  mal  Emperador. 

I  no  ho  soc  pas  de  dolent, 
car  vull  que  el  reine  prosperi, 
més  si  així  soc,  que  puc  fer-hi... 

GUIDO 

(Pobre  home,  éb  tot  sentiment) 

CANTIPLORA 

Viure  com  fins  ara  heu  fet; 
ben  senzill...  Jo  us  ho  demano, 
que  la  gent  digui  de  fet 
que  sou  un  rei  campetxano. 

I  si  mudar  de  vestit 
us  fa  la  vida  agradable; 
mudeu  vestits,  que  diable! 
el  cas  és  que  no  esteu  trist! 

EMPERADOR 

Ja  és  un  goig  que  m'és  ben  grat, 
si  voleu,  serà  un  desfici; 
Altrament  tothom  té  un  vici, 
i  a  mi  em  dón  nà  mudat. 

BARÓ  DE  LA  SISTELLA 

Això  no  us  dongui  fatic; 
nàr  mudat  és  cosa  bella... 

EMPERADOR 

Oh,  Baró  de  la  Sistella, 
vos  sou  per  mi  un  ver  amic! 


Vos  i  tots.  Veieu  que  em  passa, 
ara  ja  estic  tot  content, 

XAMBELANT 

Es  que  sou  molt  bó..% 

NABUG 

Si... 

BARÓ  DE  LA  SISTELLA 

Massa... 

CANTIPLORA 

Això  us  fa  força  escaient! 

EMPERADOR 

Ara  solament  voldria 
que  el  vestit  ja  fos  teixit 

CANTIPLORA 

Ho  serà. 

EMPERADOR 

Qui  ho  juraria? 

CANTIPLORA 

No  passeu  gens  de  neguit. 

NABUC 

Fa  un  quart,  faltava  una  vora; 
ara  quasi  deu  estar... 

EMPERADOR 

Aneu-hi  doncs,  Cantiplora; 
cal  que  els  tornem  a  apressar! 

ESCENA  VI 
Apareix  el  patge  Bondia 

(Cantiplora  va  per  sorlir  i  es  topa  amb  cl 
patge  Bondia;  que  decantant  la  cortina 
d'una  de  les  portes,  des  del  llindar,  anun- 
cia així,  a  els  xinesos:) 

BONDIA 

Sobirana  Magestat:  Els  dos  xinesos  que  per  la  vostra  mag- 
nífica persona,  teixeixen  la  lluminosa  tela,  demanen  llicencia 
per  a  que  els  hi  concediu  l'altíssim  honor  de  postrar-se  a  vos- 
tra reial  presencia. 

EMPERADOR 

Ah,  ja  era  hora!  Que  passin  desseguida!  Per  fi  ja  deuen 
portar  el  vestit  llest. 

(El  patge  saluda  i  s'en  va) 

ESCENA  VII 
Passen  els  xinesos  Ka-gaia-oka,  Toku-miko 
i  l'intèrpret  Xerradissa 

EMPERADOR 

Ai,  no;  ves  no  el  porten  pas... 

TOKU-MIKO  i  KA-GAIA-OKA 

Tink  kong;  sing-song  kin-ke-ta! 

(Això  ho  diuen  ajupint-se,  com  saludant  d'una 
manera  típica,  amb  els  dos  índex  enlaire  i 
dient  que  si  amb  el  cap. Sempre  que  parlen  fan 
el  mateix  fins  quan  s'en  van  i  tot. 

EMPERADOR 

Bé,  no  cal  que  parlem  més.  (Tampoc  ens  entendríem). 

XERRADISSA 

Senyor,  si  us  plau  concedir-me  una  oportuna  i  necessària 
autorització;  em  permetré,  transmetreu's  ço  que  m'han  enco- 
menat  aquests  dos  savis  teixidors  del  gran  Imperi  del  Sol;  ço 
és,  que  digui  a  vostra  mai  prou  augusta  soberania... 

EMPERADOR 

Com  s'enten,  mai  prou  augusta?..  Una  estupidesa  més  de 
les  de  rúbrica.  En  fi,  parleu,  ja  que  sou  el  portaveu,  per  el 
que  és  veu. 

XERRADISSA 

Si,  Magestat. 

EMPERADOR 

Abans  doncs,  digueu-los-hi,  que  em  pensava  que  ja  porta- 
ven el  vestit  enllestit  i  que  em  desplau  en  gran  manera  tanta 
cançoneria. 

XERRADISSA 

Dotze  passades  manquen  només  Senyor;  dotze  passades, 
però  s'han  eixugat  les  bitlles  abans  d'hora  i  han  tingut  que 
parar  els  talers,  altrament  haurien  fet  passades  falces  i  hauria 
sortit  la  mallarassa  fluixa. 

EMPERADOR 

Així  voleu  dir,  que  us  falten  més  brins  d'or,  més  seda  fina 
i  més  rodets  de  plata. 

XERRADISSA 

Justa  SenyoríÀmb  una  maleta  més,  comptem  tenir-ne  prou. 

EMPERADOR 

Amb  una  maleta! 

TOKU-MIKO  i  KA~GAIA~OKA 

(Alarmats,  alçant  els  braços  enlaire) 
Kong-kong!  Kon-kong!  Kon-kong! 

florimel  a  Guido 
(Sembla  que  facin  Tou). 

XERRADISSA 

Es  que  a  la  Xina,  compten  per  maletes,  sabeu? 

EMPERADOR 

Bé,  que  els  hi  donguin. 

TOKU-MIKO  i  KA-GAIA-OKA 

Tink-song! 

florimel  a  Guido 
(Què  diu;  que  tenen  són?) 


guido  a  Florimel 
(Es  clar,  home;  si  fa  tantes  nits  que  no  dormen.) 

EMPERADOR 

I  ara  penso  doctor  Xerradissa,  que  no  estaria  per  demés 
que  diguessiu  a  aquests  dos  teixidors  de  la  raça  groga,  que 
potser  m'hi  faré  vell  i  tot  esperant  aquest  ditxós  vestit;  perquè 
si  encara  han  de  treure  la  pessa  del  taler  i  han  de  tallar-lo  i  co- 
sir-lo, amb  el  pas  que  anem,  tantseval  que  el  deixem  córrer. 

XERRADISSA 

I  ara  Senyor,  que  dieu! 

EMPERADOR 

Es  que  ja  tinc  acabada  la  paciència!  I  vaja,  que  vull  estre- 
nar el  vestit  que  tothom  espera,  per  lluir-lo  a  la  processó 
d'aquí  mitja  hora,  i  si  així  no  hi  val  ço  que  us  demano,  tres 
forques  faré  alçar  en  mig  la  plaça,  perquè  hi  balleu  penjants 
pel  coll,  tota  una  nit  i  un  dia. 

XARRADISSA 

No  us  enfadeu  Senyor,  que  jo  us  prometo  que  el  vestit  se- 
rà fet  d'aqui  un  quart  d'hora. 

PANCRAS 

Impossible! 

EMPERADOR 

Per  mi  contesta  un  sastre  que  és  entès  en  la  matèria.  Im- 
possible també  dic,  fóra  un  miràcle. 

XERRADISSA 

Ah,  Senyor,  vos  no  sabeu,  ni  ho  sap  tampoc  el  sastre,  a  on 
arriba  la  lleugeresa  d'uns  xinesos  quan  se  posen  a  fer  feina. 
Ni  haurà  prou  en  que  us  recordi,  que  mengen  l'arròs  de  gra 
en  gra,  amb  uns  bastonets  i  que  clac-clac,  clac-clac,  en  menys 
de  dos  minuts,  deixen  parat  i  la  cassola  buida,  del  fondista 
major  que  els  hi  posa  a  la  taula. 

EMPERADOR 

Si,  pero.., 

XERRADISSA 

Amb  el  cosir  igualment.  Son  aixerits  aquesta  gent  que  por- 
ta qua.  Es  posen  un  didal  en  cada  dit  i  amb  una  agulla  a  cada 
mà,  i  aguantant-se  la  roba  amb  els  genolls  zis-zas;  zis-zas;  fet. 
Sols  se  us  recomana,  que  tingueu  deu  o  dotze  dones  llestes, 
disposades  a  enfilar  agulles. 

EMPERADOR 

Però  i  el  temps  d'emprovar? 

XERRADISSA 

En  Ka-gaia-oka,  aquí  present,  no  necesita  emprovar.  Amb 
una  llambregada  de  viaix  en  te  prou. 

EMPERADOR 

I  el  clavar  botons  ara  que  s'en  porten  tants? 

XERRADISSA 

Per  això  aquí  teniu  el  llest  d'en  Toku-miko,  el  qual  a  de- 
més de  teixidor  de  sedes  mostrejades,  és  l'inventor  d'una  sali- 
va goma-pega,  amb  la  qual  enganxa  els  botons  a  la  roba  amb 
tan  bona  manya,  que  primer  esqueixaríeu  la  roba,  que  no  pas 
arrencaríeu  un  botó, 

EMPERADOR 

Tantes  virtuts  creieu  que  em  meravellen. 

TOKU-MIKO 

Ka-kao! 

emperador  a  Cantiplora 
(Gacao?  Que  deu  voler  dir?) 

cantiplora  a  Emperador 
(Potser  demana  els  diners) 

EMPERADOR 

A  si...  després.  I  dieu-me  senyor  intèrpret,  no  podria  en- 
cara algú  de  la  meva  confiança  baixar  al  taller  per  admirar  la 
tela  ja  teixida? 

XERRADISSA 

Si  Magestat;  més  cal  que  us  assegureu  do  que  el  visitant 
sigui  intel·ligent,  car  si  fos  tonto,  vos  bé  sabeu  que  es  posaria 
enfront  del  taler  i  res  veuria. 

EMPERADOR 

Vindrà  el  meu  segon  Conseller,  que  és  acadèmic  i  porta 
ulleres,  i  ben  seguríssim  estic,  que  per  les  seves  dots  i  pels 
seus  mèrits,  amb  un  cop  d'ull  ovirarà  la  mostra. 

CANTIPLORA 

Jo  Senyor...  voleu  dir... 

EMPERADOR 

Qui  més  indicat.  Bones  proves  en  tenim  de  que  sou  savi; 
n'hi  ha  prou  en  reparar  l'escriptura  que  feu,  que  ningú  Ten- 
tent,  per  a  que  hom  es  faci  càrrec  del  que  valeu.  Si  no  estigués 
segur  de  vos  hi  aniria  jo  mateix  en  persona,  i  ben  sereníssim 
i  sense  cap  temença  puix  no  cal  dir  que  em  penso  ésser  so- 
brat intel·ligent  per  llucar-la  també  al  primer  cop  d'ull  i  apre- 
ciar-la desseguida. 

cantiplora  (de  mal  grat) 

Com  a  vos  us  sembli... 

EMPERADOR 

Ja  està  dit.  I  aneu-hi  també  vos  Gran  Xambelant.  A  veure 
si  entre  els  dos,  m'en  sabeu  donar  un  minuciós  detall. 

xambelant  (resignat) 

Si  així  us  plau... 

EMPERADOR 

Apa  aneu,  i  torneu  prompte,  que  quasi  ja  és  l'hora  d'anar 

a  la  processó  i  estic  una  mica  neguitós. 

(Saluden  i  s'en  van  Cantiplora,  El 
Gran  Xambelant,  El  Doctor  Xer- 
radissa,  Ka-gaia-oka  i  Toku-miko) 

ESCENA  VIII 
Continuen  els  que  es  queden  i  a  poc  entra  Carasavia 

EMPERADOR 

Ja  ho  veieu  amic  Baró,  quanta  gent  ben  destre  i  aixerida 
hi  ha  al  món,  que  no  en  fa  pas  la  cara. 

BARÓ  DE  LA  SISTELLA 

El  que  és  d'aquests  xinos,  ningú  ho  diria  pel  cop  de  vista, 
que  tinguessin  res  d'espabilats. 

EMPERADOR 

Amb  les  celles  al  revés  i  amb  aquells  ulls  de  pop  endor- 
miscat, ningú  ho  diria! 


CARASAVIÀ 

(Enlran!  i  saludant) 

Magestat... 

EMPERADOR 

Ola  Carasavia;  quines  noves  em  porteu  avui,  que  us  veig 
tan  estirat  com  sempre? 

CARASAVIA 

Com  a  nova  digne  d'arribar  a  vostra  previligiada  Magestat, 
només  puc  dir-vos,  que  tant  el  vostre  poble,  com  els  vostres 
soldats  i  com  la  Cort  en  pes  i  com  aquest  vostre  ministre,  par- 
ticipant dels  vostres  reials  desitjós,  és  esperat  amb  impacièn- 
cia, el  primordial  encís  de  veure'us  abillat  amb  el  prodigiós 
vestit  del  teixit  meravellós. 

EMPERADOR 

Vaja  menys  mal,  que  per  dir-me  tot  això  no  m'hi  haveu 
recargolat  cap  paraula  estranya. 

CARASAVIA 

Senyor... 

EMPERADOR 

Es  a  dir  que  el  poble  també  resta  impacient? 

CARASAVIA 

El  més  petit  anhel  de  vostra  Magestat,  sempre  troba  ressò 
en  el  cor  de  tots  els  vostres  vassalls,  que  al  redós  de  la  vostra 
felicitat  senten  perllongar  la  seva. 

EMPERADOR 

Si  que  és  feliç  el  meu  poble!  Veieu,  això  ja  és  cosa  que  em 
complau. 

CARASAVIA 

Per  aquesta  mateixa  raó  que  acabo  d'exposar-vos,  m'atre- 
veixo a  pregar  o  vostra  Magestat,  que  ens  feu  l'altíssima  mer- 
cer  de  deixar-vos  veure  peJ  gran  Saló  de  Recepcions.  Tota  la 
Cort  pontificada  us  hi  espera,  per  acompanyar-vos  a  la  proces- 
só, i  grans  esforços  m'ha  costat  entretenir-los  fins  ara.  La  vos- 
tra magnificència  sobirana,  els  apaivagarà  al  moment,  amb 
vostra  reial  presència. 

EMPERADOR 

Caldrà  doncs  anar-hi;  però  tinc  por  que  no  es  pensin  que 
aquest  vestit  és  el  que  haig  d'estrenar  fet  exprofés  pels  xinesos. 

CARASAVIA 

I  ca.  Senyor...  Bé  prou  veuran  desseguida  que  no  ho  és 
quan  veuran  que  tots  el  veuen. 

EMPERADOR 

Es  veritat.  Anem-hi  doncs,  més  passeu  vos  davant  per  pre- 
venir-los. 

(Surten  Carasavia,  l'Emperador  i 
tots  el  altres  formant  reial  seguici) 


ESCENA  IX 
Entren  Cantiplora  i  el  Gran  Xambelant 

CANTIPLORA 

Sumptuosa! 

XAMBELANT 

Excel·lent! 

CANTIPLORA 

Jo  millor  cosa, 
us  juro  no  haver  vist  mai  en  ma  vida! 

XAMBELANT 

Es  un  superb  encís! 

CANTIPLORA 

Aquella  mostra! 
Aquell  llistat  tan  fi,  d'or  i  de  plata, 
barrejat  amb  la  seda  blava  i  rosa.  . 

XAMBELANT 

I  aquell  espurnejat  color  de  lila... 

CANTIPLORA 

En  fi,  no  cal  dir  més;  serà  una  tela 
com  mai  hagi  portat  altre  monarca. 

XAMBELANT 

(Jo  no  he  vist  rés.  Déu  meu,  ni  un  fil  per  guia) 


CÀNTIPLORA 

(Jo  no  he  vist  res,  oh  cel,  ni  una  passada.) 

XAMBELANT 

(Soc  un  curt  de  gambals.) 

CÀNTIPLORA 

(Soc  un  tanoca.) 

XAMBELANT 

(Una  desgràcia  així,  no  l'esperava... 

No  em  pensava  ésser  savi,  ni  menys  docte, 

més  per  tonto  i  babau,  no  m'hi  tenia... 

I  és  ben  clar  que  ho  dec  ser,  perquè  la  tela 

ni  per  casualitat  The  vist,  ni  per  sorpresa.) 

CÀNTIPLORA 

(Però  és  possible  doncs,  que  ara  resulti 
no  ser  gota  aixerit  éssent  ministre... 
Mai  no  ho  hauria  cregut,  però  és  palpable; 
el  teixit  no  l'he  vist,  ni  gens,  ni  mica, 
i  això  que  m'he  fregat  bé  les  ulleres...) 

XAMBELANT 

(I  el  Conseller  l'ha  vist.  Ell  si  que  és  savi 
i  acadèmic  i  tot.  Bo  per  Ministre...) 

CÀNTIPLORA 
(I  el  Xambelant  embadalit  la  veia  .. 
Es  més  viu  doncs  que  jo.  Ves  qui  ho  diria.) 

XAMBELANT 
En  que  penseu,  que  tan  seriós  us  trobo. 

CÀNTIPLORA 
Estava  absort  pensant  amb  la  bellesa 
d'aquell  teixit  preciós  que  aquestes  nines 
Than  vist  tan  clarament  com  ara  us  miro. 

XAMBELANT  * 
No  pot  capir-se  pas.  També  hi  pensava... 
Quines  belles  colors...  Mos  ulls  glatien 
de  mirar  i  mirar  la  regia  tela... 


CANTIPLORA 
Tela  excel·lent,  magnífica! 

XAMBELANT 

Preciosa! 

CANTIPLORA 
No  s'ha  vist  mai  tan  rica  boniquesa! 

ESCENA^X 
Entra  Carasavia 

CARASAVIA 
No  s'ha  vist,  ni  es  veurà,  ni  mai  pot  veure's. 
Jo  m'he  quedat  badant  i  bona  estona 
sense  donar-me  compte  del  que  veia... 
Ben  joiós  n'estarà  nostre  Monarca 
lluint  aquella  àuria  fantasia 
de  coloraina  fina  i  agraciada, 
escampant  tornassols  de  verd  i  rosa, 
i  ara  un  destell  daurat  i  ara  un  de  plata, 
i  a  sobre  el  gran  mantell  de  llarga  cua 
fet  de  pórpra  brodada...  i  més  brodada. 
Us  dic  amics,  que  jo  li  tinc  enveja, 
i  no  seré  pas  sol,  tot  el  reialme 
li  envejarà  ben  cert,  tanta  riquesa. 

CANTIPLORA 

(Es  més  savi  que  jo...  Ja  m'ho  temia.) 

XAMBELANT 

(Un  altra  que  l'ha  vist.  No  és  pas  gens  tonto) 

CANTIPLORA 
Teniu  molta  raó,  jo  de  mirar-la 
i  pensar  que  haig  de  fer-me  la  denteta, 
fins  estic  mig  malalt.,. 

XAMBELANT 

I  jo  de  ràbia... 
que  un  vestit  com  aquest,  no  el  te  qui  el  plora! 


CARASAVIA 

(El  que  és  jo  no  he  vist  res.  Prou  m'esforçava, 

però  quan  més  els  ulls  fits  hi  tenia 

més  em  semblava  veure-hi  llumenetes... 

Llumenetes  només;  que  aquella  tela 

no  s'ha  fet  pas  per  mi.  Ves  si  soc  plaga.) 

CANTIPLORA 

Esteu  encaparrat? 

CARASAVIA 

Ara  pensava 
amb  aquella  ralleta  tota  groga, 
al  costat  del  vermell,  com  hi  ressalta. 
Quina  joia  de  gust.  Quanta  riquesa! 

CANTIPLORA 
(L'ha  vist.) 

XAMBELANT 
(L'ha  vist  ) 

CANTIPLORA 
Ja  ho  crec  que  és  bella,  i  força. 
CARASAVIA 
(I  ells  Phan  llucat.  Mai  sospitar  podia, 
que  siguessin  més  vius.  Ja  és  cosa  estranya! 
Més  cal  que  ningú  rés  en  malicíi. 
Vaia  un  paper  faries  Garasavia 
que  et  diguéssin  cap  gros,  ara  que  manes  ) 

(Queden  els  ires  totalment  separats  un  de 
l'alíre,  concirosos  i  pensatius,  com  aba- 
tuts per  una  profunda  preocupació) 

ESCENA  XI 

Entren  novament  VEmperador,  El  baró  de  la  sistella>  Nabuc, 
Pancras,  Guido,  Florimel  i  Nobles 


EMPERADOR 

Jo  et  flic;  i  doncs  que  fa  la  gent  de  casa, 
badoquejant  per  aquí  com  les  criades... 

Sou  ben  poc  diligents.  Sabeu  que  espero, 
que  em  daleixo  per  rebre  noves  certes 
del  vestit  cançoner,  i  aquí  vosaltres, 
tan  tranquils  com  si  res.  Vaia  una  gràcia! 

CANTIPLORA 
Oh,  quin  vestit  Senyor! 

XAMBELANT 

Oh,  quina  tela! 

CARASAVIA 
Mirant-la  sols,  n'hi  ha  per  perdre  Tesma... 
de  tan  bonica  que  és! 

EMPERADOR 

Doncs  puc  comptar-hi. 

C  ARASA  VIA 
Embadalit  Senyor,  heu  de  quedar-ne. 

EMPERADOR 
(Bona  glòria  per  mi  que  tinc  ministres 
aixerits  i  discrets  que  han  vist  la  tela. 
Si  ells  Than  vist,  no  cal  tenir  recança, 
que  ben  digne  seré  de  dú  en  ma  testa, 
corona  d'or,  i  al  braç  ceptre  de  plata...) 

CARASAV1A 
Què  dieu  Monsenyor? 

EMPERADOR 

Que  us  felicito, 
i  em  complau  de  saber  noves  tan  grates. 

ESCENA  XII 
Apareix  altra  vegada  el  patge  Bondia 
BONDIA 

Sobirana  Magestat:  A  vostres  reials  peus,  els  dos  xinesos 
que  per  la  vostra  magnànima  persona  teixeixen  la  meravello- 
sa tela,  carregats  amb  una  capsa  molt  grossa  de  cartró  i  fent 
moltes  reverències,  demanen  llicència. 

(Imitant  Ics  reverències  que  venen  fent  els  xinesos) 


EMPERADOR 

Ja  parles  massa,  batxiller,  i  un  dia  t'estiraré  les  orelles, 

BONDIA 

Ja  veureu...  Jo  ho  deia... 

EMPERADOR 

Prou.  Que  passin  al  moment  que  aquí  els  espero. 

ESCENA  XIII 
Entren  els  xinesos  Ka-gaia-oka,  Toku-miko 
i  l'intèrpret  Xerradissa 

(Els  xinesos,  certament  com  deia  el  patge  Bon- 
dia,  entren  portant  una  gran  capsa  de  cartró) 

XERRADISSA 

Oh,  Magestat  excelsa;  espill  de  la  gentilesa  i  de  la  elegàn- 
cia; esperançant  la  vostra  més  alta  aprobació,  venim  a  expo- 
sar a  la  vostra  reialesa  el  vestit  meravellós  que  té  d'engala- 
nar la  vostra  incomparable  personalitat  augusta... 

EMPERADOR 

Endavant.  Mostreu-meM,  que  si  be  em  plau,  veureu  com  se 
recompensar  esplèndidament  les  coses  que  es  fan  dignes  de 
la  meva  complaença.,. 

XERRADISSA 
Senyor,  ans  potser  caldria  una  advertència. 

EMPERADOR 

Què  voleu  dir? 

XERRADISSA 

Vostra  Magestat  és  molt  impressionable  i  tanta  meravella 
aneu  a  veure  amb  el  vostre  vestit,  que  podria  la  sorpresa  ata- 
car-vos  el  cor  i  això  fóra  ben  de  doldre.  Millor  seria  abans,  la 
prudència  és  bona  consellera!  que  els  vostres  ministres  que 
han  pogut  fruir  el  goig  de  contemplar  la  tela,  gràcies  a  la  seva 
indiscutible  intel·ligència,  us  previnguessim  amb  qualsevulga 
arenga  de  les  seves. 

EMPERADOR 

No,  no,  que  no  parlin.  Tot  seria  perdre  temps...  Ja  sabem 
el  que  son  les  arengues  dels  ministres,  embolic  de  mots  pon- 


deratius  i  estrafalaris  que  ni  ells  entenen  i  que  a  mi,  m'aca- 
ben sempre  la  paciència  abans  que  acabin  ells  els  seus  dis- 
cursos. Per  altra  part,  en  tinc  tan  bones  referències  del  que 
vaig  a  veure,  que  estic  ben  preparat,  i  així,  us  dic  sincera- 
ment, que  ja  podeu  obrir  la  capsa. 

KA-GAIA-OKA 

Ting-tiog? 

TOKU-MIKO 

Ting-ting? 

GUIPO  a  Florimel 
(Sembla  que  toquin  la  campaneta  d'ajudar  missa.) 

FLORIMEL  a  Guido 
(Deu  ésser  la  senyal  de  comensament.) 

XERRADISSA 

Mireu  Senyor,  quina  cosa  més  preciosa! 

(Obren  la  capsa  i  el  doctor  Xerradissa  fa  com 
si  ane's  mostrant  les  pesses  que  diu,  però  tant- 
mateix,  podeu  ben  creure  que  no  treuen  pas  res 
que  es  pugui  veure) 

Veieu;  aquí  teniu  les  calces  amb  civelles  al  costat  dels  ge- 
nolls. Aquí  la  casaca;  mireu,  tota  d'una  pessa  i  amb  puntes 
a  les  mànegues...  I  aquí  el  superb  mantell...  Cosa  més  bella 
no  la  somnia  un  rei  de  terres  indies.  Tot  tan  fi,  tan  acabat, 
tan  primorós,  que  qualsevol  que  se'l  posés  diria  que  no  poita 
res  al  damunt,  però  justament  aquesta  és  la  seva  gràcia.  Què 
us  en  sembla,  Senyor?.. 

CAR  AS  AVIA 
Es  un  miracle  de  vestit! 

CANTIPLORA 

Es  un  prodigi! 

XAMBELANT 

Sumptuós! 

NABÜC 

Excel  lent! 

PANCRAS 

Cosa  admirablej  çertamçntj 


ELS  DEMÉS,  UN  A  UN 

Oh,  què  bell! 

Què  exquisit! 

Quina  riquesa  de  vestit! 

EMPERADOR 

(Déu  meu,  això  ós  espavemtable!  0  somnio,  o  diria  que  els 
meus  ulls  no  veuen  res...) 

XERRADISSA 

Repareu  Magestat,  quin  dibuix  i  quines  colors  més  fines  i 
esblaimades... 

PANCRAS 

(Conec  el  panyo;  però  el  que  és  aquesta  tela,  be  és  deixa 
de  veure  desseguida  que  és  feta  sols  per  gent  que  sia  en- 
lletrada.) 

XERRADISSA 

Doncs  bé  Senyor;  resteu  callat?  Es  que  potser  hem  caigut 
en  la  desgracia  de  no  encertar  el  vostre  gust  amb  tanta  bo- 
niquesa? 

EMPERADOR 

(Oh,  quina  dissort  la  meva!  Soc  un  tonto,  un  ximple,  un 
inepte  per  la  alta  sobirania  heredada  dels  meus  pares.) 

XERRADISSA 

Ens  feu  estar  amb  Tai  al  cor.  Què  ens  dieu  Senyor,  no  vos 
agrada? 

EMPERADOR  (com  deixondint-se) 
Si  m'agrada?. .  Ah,  si...  Si,  m'agrada;  ja  ho  crec.  Es  una 
cosa  verament  encisera;  un  treball  mentíssim;  un  portent  de 
goig  i  d'artifici,  únic  al  mon  sens  dubte...  Us  dic  des  d'ara, 
que  per  el  molt  entès  que  soc  en  robes  fines,  li  dono  la  meva 
més  alta  aprobació. 

XERRADISSA 

Mercès;  oh,  grans  mercès  Senyor,  per  aquest  honor  que 
ens  feu. 

KA-GAIA-OKA 
Ka-to-tíla..,  Ko-kio!.. 

TOKU-MIKQ 
Ko-kio..,  Ka-Rapo-ruka!., 

EMPERADOR 

(Gal  dissimular.  Si  algú  en  tingués  sospita  de  que  no  ovi- 
ro  la  tela,  veuria  que  soc  un  infeliç,  i  això  francament  no 
m'escauria  gens  pel  lloc  que  ocupo.) 

XERRADISSA 

Voldrà  vostra  Imperial  Senyoria,  llevar-se  graciosament 
els  vestits  que  porta,  de  manera  que  poguem  substituir-los 
per  aquest  que  heu  de  lluir  sota  el  tàlem  tot  anant  a  la  pro- 
cessó? 

EMPERADOR 
Vaja,  si  em  plau...  Podeu  ja  fer-ne  via. 

(Xerradissa  i  els  dos  xinesos  li  Ireuen  cl 
vestit  que  porta  i  fan  com  si  li  anessin 
posant  les  pesses  del  vestit  que  ningú  veu) 

PANCRAS 

(Malvinatge  amb  quin  poc  mirament  li  treuen.  Ai,  tan  bé 
com  li  queia!) 

CARASAVIA 
Quin  posat  més  bell  farà  Sa  Magestat. 

BARÓ  DE  LA  SISTELLA 

Noble  patxoca! 

CANTIPLORA 
Molt  farà  parlar  el  mon  un  vestit  com  aquest. 

NABÜC 

Estic  segur  que  fins  passarà  a  l'historia. 

EMPERADOR 

(Tots  el  veuen  menys  jo,  que  ni  sento  que  «Tel  posin.) 

XERRADISSA 

Molt  bé.  Admirable!  Les  calces  us  cauen  que  ni  pintades... 
Ara  la  casaca.  Primer  el  braç  dret...  ara  Taltre...  Oh,  que  bé 
us  escau.  Esteu  fet  un  figurí! 

CARASAVIA 

Quina  elegància! 

XAMBELANT 

Caldrà  Senyor  que  us  feu  retratar  pel  millor  pintor  del 
reine. 

XERRADISSA 
I  ara  el  mantell  reial. 

CANTIPLORA 

Oh,  monumental!  Ni  en  el  jorn  de  la  vostra  coronació  mos* 
traveu  més  arrogància  i  galania. 

XERRADISSA 

I  ara  la  corona  ben  centrada  i  el  ceptre  a  la  dreta...  Ja  esteu. 

CARASAVIA 

Magnífic! 

CANTIPLORA 
Glòria  a  l'àrbitre  sobirà  de  l'elegància! 

TOTS  A  L'HORA 

Glòria! 

CARASAVIA 

Us  asseguro  Senyor,  que  aneu  abillat  d'una  manera  que 
creieu  que  feu  goig  de  bo  de  bo. 

,  EMPERADOR 
Certament,  vaig  abillat  d'una  manera  com  mai  havia  anat 
fins  ara...  No  em  canso  de  mirar-me,  i  no  m'en  puc  saber 
avenir. 

XAMBELANT 

Ni  nosaltres... 

CARASAVIA 

El  poble  quan  us  vegi,  es  quedarà  amb  un  pam  de  nas. 

EMPERADOR 

Així  ho  espero.  El  que  em  fa  temença  és  que  un  vestit  com 
aquest  no  sigui  molt  propi  per  anar  a  la  processó. 

XERRADISSA 
I  ara,  perquè  ho  dieu  Senyor? 

EMPERADOR 

Perquè...  una  roba  tan  preciosa,  fora  llàstima  que  es  ta- 
qués amb  qualsevol  espurna  de  cera. 

CARASAVIA 

No  tingueu  cap  recel  per  això,  que  tothom  tindrà  bona  cu- 
ra de  no  tacar-vos;  per  altra  part,  vosaltres  patges  li  servireu 


avui  de  camarlencs,  aguantant  el  ròssec  del  gran  mantell  de 
Sa  Magestat. 

GüIDO  I  FLORIMEL 

Quan  d'honor! 

(Simulen  que  li  agafen  el  ròssec  del  mantell,  però 
com  us  he  dit  ja,  us  repeteixo,  que  no  li  agafen  res, 
perquè  l'Emperador  va  despullat,  prova  n'e's,  que 
quan  en  Guido  es  distreu  un  moment,  i  l'Empera- 
dor camina,  és  queda  el  pobre  patge  amb  les  mans 
enlaire;  més  com  que  no  és  íonío,  ni  vol  semblar- 
ne.  a  la  que  se  n'adona  corra  a  colocar-se  en  el 
seu  lloc,  com  si  tal  cosa) 

EMPERADOR 

Ja  està  tot  a  punt?..  Posis  doncs  la  comitiva  en  marxa,  que 
els  blandons  ja  deuen  haver  gastat  la  tercera  part  de  la  cera, 
de  la  llarga  estona  que  cremen  esperant...  Anem. 

CARASAVIA 

Senyor,  nosaltres  sentim  un  gran  condol  en  no  poguer-vos 
acompanyar.  Vos  sabeu  quan  urgeix  resoldre  la  qüestió  dels 
nous  impostos,  i  tenim  senyalat  precisament  per  aquesta  hora 
Consell  de  Ministres  extraordinari. 

EMPERADOR 

Que  hi  farem;  abans  que  tot  és  el  pais.  Quedeu-vos.  I  els 
xinesos  que  passin  a  veure  al  Gran  Depositari  i  que  els  hi  pa- 
gui magnànimament,  pels  seus  serveis  a  mi  i  a  l'Estat;  i  vosal- 
tres nobles  acompanyeu-me,  i  anem  que  la  Cort  i  el  poble 
deuen  esperar  impacients  la  nostra  sortida. 

CARASAVIA,  CANTIPLORA  I  XAMBELANT 
Salud,  Magestat  olímpica. 

(Saluden  profundament.  Passa  l'Emperador  tot  en- 
ravanaí,  amb  els  patges  que  li  aguanten  el  mantell; 
Ei  Baró  de  la  Sisíella  i  Nabuc  al  darrera;  després 
Pancras  i  el  doctor  Xerradissa,  i  per  últim  els  xi- 
nesos, tots  en  comitiva) 

ESCENA  XIV 

Carasaviu,  Cantiplora  i  Xambelant 

CARASAVIA 
Quin  aldarull  va  a  armar-se  quan  el  vegin. 

CANTIPLORA 

Tal  volta  no  sia  així...  Suposem  que  el  poble  és  ignorant, 
i  que  no  veu  la  tela... 

CARASAVIA 

Ba!  Vos  sou  ministre  i  no  sabeu  encara  ço  que  és  el  poble! 
CANTIPLORA 

Què  voleu  dir? 

CARASAVIA 

Que  el  poble  podrà  ésser  molt  ignorant  en  la  seva  essèn- 
cia, però  dintre  d'ella,  la  seva  malícia  és  tan  aguda  que  allà 
on  no  arriba  el  seny  del  seu  senderi,  hl  arriba  sobradament  la 
seva  prespicacia. 

CANTIPLORA 

Dubto  que  sia  així. 

(Defora  al  carrer,  ressonen  xardorossos  aplaudi- 
ments i  visques  a  l'Emperador;  a  l'ensems  les 
músiques  prorrompen  amb  la  marxa  nacional) 

CARASAVIA 

Aquí  en  teniu  la  prova.  Mireu  com  l'aclamen  i  amb  quin 
entusiasme  més  delirant,  i  no  tot  pel  vestit,  sinó  també  de 
pas  perquè  tots  els  que  el  veuen,  els  plau  demostrar  la  satis- 
facció que  senten  de  veure  que  son  discrets  i  espabilats... 

(S'apropen  a  la  finestra  per  veure  eixir  la  processó) 

XAMBELANT 

Un  jorn  de  glòria  com  aquest,  no  el  tindrà  l'Emperador 
fins  que  s'ens  cusi. 

CANTIPLORA 

(Vaia  una  tonteria.) 

CARASAVIA 

Quina  mar  de  gent...  Es  mou  com  les  onades...  Tots  el 
veuen  tan  mudat,  que  el  vitoreigen  com  si  tornés  d'una  heroi- 
ca conquesta  triomfal. 


CANTIPLORA 

(Si  tothom  el  veiés  com  jo,  que  no  més  el  veig  amb  calço- 
tets i  samarreta.) 

XAMBELANT 

S'en  van  enllà  tailcant  la  processó  i  el  poble  en  pes  li  va  se- 
guint els  passos. 

CARASAVIA 

Creieu  que  no  estaré  tranquil  fins  que  retorni.  Tinc  por 
que  l'aturrollin  amb  tan  de  brugit  com  mouen  amb  aquest  des- 
bordament d'entusiasme  popular. 

XAMBELANT 

(Perdo  la  fe  de  mi  i  la  confiança,  puix  quéda  ben  provat 
que  tothom  veu  el  vestit  que  jo  no  he  sabut  veure.) 

CANTIPLORA 

(No  ho  puc  capir...  Tothom  ha  vist  la  tela;  tothom  la  veu 
menys  jo.  Desgracia  aclaparadora  ) 

CARASAVIA 

(Doncs  que  hi  farem...  paciència.) 

XAMBELANT 

(Déu  ho  ha  volgut  així...  conformació.) 

(Es  queden  els  ires  sens  dir  ni  una  paraula,  pro- 
fundament preocupats) 

ESCENA  XV 
Entra  Nabuc 

NABUC  (entra  esverat) 
Ah,  doctes  Consellers,  corre  una  nova  espetarrant  pel  reine. 

CARASAVIA 

Què  passa? 

NABUC 

Un  infant!.. 

CARASAVIA 
Un  infant...  que,  que  ha  nascut? 

NABUC 

No;  un  infant  que  diu  que  l'Emperador  no  porta  res  al 
damunt. 


CARASAVIA 

Què  dieu  ara? 

NABUC 

Un  infant  ho  ha  dit,  un  infant! 

CANTIPLORA 
Ai,  Senyor;  ves  el  sant  innocent! 

XAMBELANT 

Pobret,  deu  ésser  un  noiet  tontet,  No  hi  ha  que  fer-ne  cas. 

NABUC 

Així  ho  deia  el  noble  seguici  que  acompanyava  a  l'Empera- 
dor: «No  hi  ha  que  fer-ne  cas»,  però  això  no  ha  estat  suficient 
per  acallar  la  veu  de  l'infant,  i  la  nova  corre  de  boca  en  boca, 
com  un  regueró  de  pólvora  i  tothom  sentireu  que  comenta: 
«Ai,  escolteu  l'infantó  que  diu,  que  l'Emperador  no  porta  res 
al  damunt;  ho  diu  un  infantó,  ho  diu  un  infantó!»  I  s'ha  pro- 
mogut tal  gatzara  per  tot  arreu,  que  l'Emperador,  malgrat 
i  fer  el  cor  fort,  be  prou  se  li  ha  vist  quan  confós  i  avergonyit 
seguia  la  processó  dessota  el  tàlem. 

XAMBELANT 
La  mainada  sempre  és  atrevida. 

CANTIPLORA 

I  te  raó  l'infant,  que  caram!  El  que  és  jo,  us  juro  per 
aquesta  llum  que  m'il·lumina,  que  no  he  pas  vist  que  l'Empe- 
rador anés  vestit  de  cap  manera. 

CARASAVIA 

Ai,  grat  sia  Déu!  Em  retorneu  la  vida!  Ni  jo  ho  he  vist  tampoc! 

XAMBELANT 

Ni  jo... 

NABUC 

Ni  jo;  i  això  que  llarga  estona  m'el  mirava. 

XAMBELANT 

Així  doncs  els  xinesos  ens  han  ensarronat  com  uns  xínos, 
car  és  de  suposar  que  no  serem  pas  tots  quatre,  quatre  tontos. 

CARASAVIA 

Vos  direu.  Verament  deu  haver  estat  una  enganyifla. 

CANTIPLORA 
Una  enganyifla  per  volguer  ésser  massa  savis! 

ESCENA  XVI 

Entra  Guido 
GUIDO 

Senyors  Consellers;  s'han  burlat  de  nosaltres  i  de  nostre 
Emperador. 

CARASAVIA 

Que  diu  aquest  vailet. 

GUIDO 

Aquells  xinos  que  no  eren  xinos!  Son  uns  estafes  que  ens 
han  enganyat,  i  han  fugit  deixant  penjades  les  cues  al  pica- 
portes  del  cancell  principal. 

XAMBELANT 
Ho  veieu?  I  dius  que  han  fugit? 

GUIDO 

Si,  tots  carregats  de  maletes. 

CANTIPLORA 

De  maletes?  Ara  m'esplico  perquè  encara  en  demanaven 
una  altra  per  acabar  el  vestit. 

CARASAVIA 

Però  que  tenen  que  veure  les  maletes  amb  el  vestit? 
CANTIPLORA 

Te  que  veure,  que  tota  la  seda  i  el  fil  d'or  que  els  hi  dona- 
ven en  comptes  d'anar  cap  al  teler  anaven  cap  a  dins  d'unes 
maletes  i  que  els  pillastres  han  fugit  amb  una  fortuna  de  se- 
des fines,  troques  d'argent  i  brins  d'or. 

XAMBELANT 

I  què  hem  de  fer  ara? 

CARASAVIA 

Això  que  hem  de  fer.  El  cas  seria  empescar-nos  algún  re- 
truc per  a  quedar  disculpats  davant  de  l'Emperador  i  de  l'opi- 
nió pública. 

CANTIPLORA 

Em  sembla  que  aquesta  vegada  s'ens  ha  vist  massa  la  cua, 
perquè  poguem  penjar-la  a  n'el  pica-portes  d'alguna  cancille- 
ria,  i  sortir  amb  alguna  escusa  trapassera  seria  sortir-hi 
perdent. 


NABUC 

I  és  d'esperar  que  l'Emperador  amb  lo  irritat  que  deu  es- 
tar, no  admeterà  raons,  ni  escuses  de  cap  mena. 

XAMBELANT 

Doncs  què  fem? 

CARASAVIA 

Afrontar  el  destí  amb  tota  valentia.  El  que  primer  cal  fer 
és  prevenir  a  l'Emperador.  Anem! 

GU1DO 

No  cal,  que  aquí  amb  el  seu  seguici  arriba. 

(Es  queden  parats  i  atònits  un  moment, 
esperant  l'entrada    de  l'Emperador) 

ESCENA  ULTIMA 
Entren  V Emperador,  Baró  de  la  Sistella,  Pancras,  Florimel 
i  alguns  nobles  cortesans,  que  formaven  el  reial  seguici  '/ 

(Entra  TEmperadortot  motxo,  mig  aver~ 
gonyit  i  esíornudant  que  és  uns  delícia) 

EMPERADOR 
Etxém...  etxém...  etxém... 

(A  cada  estornut  que  fa  l'Emperador , 
com  cal  a  persones  ben  educades,  tots 
diuen  Jesús) 

CARASAVIA 

Oh,  Senyor,  us  heu  encostipat  per  dissort  nostra? 
EMPERADOR 

Que  menys  podia  agafar  que  un  cop  d'aire,  amb  un  vestit 
així  tan  de  rigurós  istiu...  Vaig  a  treure-m'el  al  moment  abans 
no  agafi  una  pulmonia,  que  no  fora  res  d'estrany...  Decidida- 
ment vaig  un  xic  massa  a  la  fresca. 

CARASAVIA 

Senyor,  cobriu's  amb  el  gran  mantell  d'armini. 

(Li  posa  el  gran  mantell  damunt  les 
espatlles  amb  el  qual  s'hi  embolcalla 
l'Emperador) 

EMPERADOR 

També  és  veritat...  I  ara  entre  nosaltres.  Que  m'en  dieu  de 
la  jugada  que  ens  han  fet  aquests  pillastres  estrafalaris? 

CARASAVIA 

Que  aquests  pillets,  son  uns  excel·lents  coneixedors  de  les 
flaqueses  humanes  i  que  s'han  valgut  d'aquestes  per  burlar-se 
de  nosaltres  de  la  manera  més  atrevida  i  admirable. 

EMPERADOR 
Sabeu  que  sou  molt  fresc,  Carasavia? 

CARASAVIA 

Doncs  que  haig  de  dir-vos  Senyor?  No  hem  caigut  tots  en 
el  parany  per  la  mateixa  debilitat  i  pel  mateix  defecte?  Qui  pot 
vanagloriar-se  d'ésser  el  més  viu  de  tot  el  reialme,  sino  un 
infant? 

TOTS 

Te  raó. 

EMPERADOR 

Es  veritat,  a  aquest  infant,  li  pago  la  carrera;  i  en  quan 
als  falços  xinesos... 

CARASAVIA 

Aquests  Senyor,  ja  haurien  pagat  ben  cara  semblant  mali- 
feta de  lesa  Magestat,  però  uns  malfactors  llestos  com  ells, 
no  havien  d'esperar  a  que  els  anxarpessin,  i  tan  bon  punt  Vos 
heu  eixit  a  fora,  ells  han  fugit  i  no  per  cert  sense  un  bon 
equipatge. 

EMPERADOR 

S'han  escapat? 

CARASAVIA 

No  tingueu  recança, 'que  el  càstig  que  es  mereixen,  els  ha 
de  conseguir  fins  allà  on  siguin. 

EMPERADOR 

Castic  dieu?  No  penso  pas  tal  cosa.  Si  algú  mereix  una  re- 
prensió  no  son  pas  ells,  certament,  sinó  nosaltres  per  tontos  i 
pedants. 

Ja  ho  veieu,  amics  meus;  jo  que  fins  avui  creia  que  el  ves- 
tir bé,era  una  prova  de  bon  gust  i  de  refinament  dintre  la  socie- 


tat,  m'en  adono  ara,  per  altra  cantó,  que  pel  damunt  d'aquest 
refinament  s'hi  ensuperbeix  la  vanitat  dels  homes  d'una  mane- 
ra tan  buida  i  pretensiosa,  que  queda  ben  palesat  que  el  que  és 
el  vestir,  no  fa  pas  la  persona. 

CANTIPLORA 

Ai,  Senyor;  però  dintre  la  societat  molt  hi  ajuda. 
EMPERADOR 

Si,  tots  podem  ésser  tontos  iguals  i  tots  volem  ésser  savis, 
segons  del  que  anem  vestits. 

CANTIPLORA 

Be...  si...  però... 

EMPERADOR 

No  us  escuseu,  és  igual.  I  no  ho  dic  pas  per  vos,  però 
creieu-me,  en  el  mon  hi  han  molts  tontos  que  si  no  s'abilles- 
sin, o  no  es  disfressessin  amb  qualsevol  patent  de  doctes,  per 
si  sols  serien  ben  poca  cosa. 

CARASAVIA 

Què  hi  voleu  fer  si  el  mon  és  així? 

EMPERADOR 

El  mon  és  així,  ja  ho  sé.  I  amb  això  del  vestir,  flns  els  po- 
bres que  haurien  d'ésser  els  que  menys  haurien  de  mirar-se 
les  persones  pels  trajos  que  porten,  son  els  primers  que  en 
trobar-se  davant  d'un  «vestit»,  sense  mirar  amb  qui  parlen, 
fan  mil  reverencies  i  mil  mostres  d'acatament  i  adul·lació...  I 
així  els  comerciants,  i  així  els  jutges  i  així  els  filòsofs.  Tots 
venerem  més  les  gales  que  portem  a  fora,  que  no  les  qualitats 
que  guardem  a  dintre...  I  així  és  el  mon...  Teniu  raó! 

CARASAVIA 

Senyor,  no  us  hi  encaparreu,  que  us  vindrà  migranya. 
EMPERADOR 

Aquest  alliçonament  serà  un  gran  bé  pel  meu  poble.  D'avui 
endavant  en  el  meu  reialme,  tan  el  pobre  com  el  ric,  tan  l'ei- 
xerit com  el  babau,  tan  el  rei  com  el  vassall,  vestiran  el  ma- 
teix trajo.  El  que  vulgui  ésser  més  que  s'ho  guanyi;  el  que  sia 
noble,  que  ho  demostri  amb  els  seus  actes;  el  que  sia  útil,  que 
ho  provi  amb  les  seves  obres,  i  el  que  sia  savi,  que  ho  acredi- 
ti amb  la  seva  saviesa... 


_  46————-  --     -  ~* 

PANCRAS 

Oh,  Senyor;  això  és  un  disbarat! 

CARASAV1A 

Un  desatí  Senyor.  Ningú  voldrà  conformar-s'hi! 

EMPERADOR 
Si  és  desatí  o  disbarat, 

0  no  ho  és,  tant  se  m'endona, 
duc  el  ceptre  i  la  corona 

per  dictar  ma  voluntat. 

Més  com  que  jo  soc  un  rei 
que  no  m'agrada  abusà, 
si  és  que  em  surto  de  la  llei 
l'experiència  m'ho  dirà. 

(Diriginí-sc  a  l'auditori) 

En  tant,  benigne  Senat 

que  el  bon  gust  aquí  t'ajunta, 

ara  que  ha  acabat  Tapunte 

1  aquest  conte  s'ha  acabat, 
et  prego  un  aplaudiment 

ben  franc,  ben  senzill  i  noble; 
no  per  mi,  sinó  pel  poble. 
Al  menys  el  faràs  content. 

Obres    pu.  "blicad.es: 

N.°l.  — "Un  home  discret" 

Quasi  monòleg  en  1  acte  de  «Pau  Fàcil» 

TOC  pesseta 

N.°  2.  —  "Vilesa!~No  senyors!-Un  caliquenyo" 

Tres  monòlegs  de  Sebastià  Bofill  i  Bas 

1  00  pesseta 

N.°  5.  —  "El  vestit  nou  de  l'Emperador" 

Comèdia  en  1  acte  de  Francesc  Rosseíti 
(Segona  edició)  l'50  pessetes 

N.°  4.  —  "La  figura  del  Rei  Wamba" 

Comèdia  en  5  actes  de  Esteve  Trullàs 

2'50  pessetes 

N.°  5.  —  "Loriío  real" 

Comèdia  en  1  acte  de  Lluís  Millà 

r00  pesseta 

N.°  6.  —  "Les  tres  filles  del  Rei" 

Fantasia  en  2  actes  i  un  pròleg  de  Tomàs 
Ribas  2'00  pessetes 

N.°  7.  —  "El  vecíigal  de  la  carn" 

Obra  en  1  acte  i  en  vers  de  M.  Ribot  i 
Serra  1*50  pessetes 

Llocs  de  venda: 


::  ::  A  MATARÓ  -  I.npremta  Minerva,  Barcelona,  13;  Lli- 
breria Catòlica  Salas,  Santa  Maria,  10. 
A  BARCELONA  -  Llibreria  Bonavia,  Tapineria,  4;  "La 
Hormiga  de  Oro",  Arcs,  84;  Llibreria 
"L'Escòn',  Petritxol,  2;  Llibreria  Millà, 
Sant  Pau,  21. 

